Държавен вестник, бр. 81, 2010 г., стр. 17

БРОЙ  81	
Д Ъ Р Ж А В Е Н  В Е С Т Н И К 	
СТР.  17  
бата, на съществувалите „научни длъжности“. 
Веднага се забелязва обаче, че § 7 ЗРАСРБ 
не отчита разликите в съществувалия по 
отменения закон правен режим, който той 
се опитва да преуреди. Според отменения 
Закон за научните степени и научните звания 
и правилника за неговото прилагане „старши 
асистент“ и „научен сътрудник ІІ ст.“ въобще 
не са научни звания, както ги определя § 7 
ЗРАСРБ, а научни длъжности. Научните зва­
ния са били „асистент“ и „научен сътрудник“ 
(чл. 3 ЗНСНЗ – отм.). 
Параграф 7, ал. 1 и 2 ЗРАСРБ си поставя за 
цел автоматично да трансформира придобити 
по отменения закон научни звания в акаде­
мични длъжности и да ликвидира легално 
установени понятия с определено съдържание и 
установено значение. Няма съмнение при това 
положение, че преуреждането на заварените 
правоотношения трябва да стане по начин, 
който да не засяга придобити права. Тъй като 
„академичната длъжност“ не е равностойна 
на „научно звание“ по отменения закон, за­
конодателят изрично обявява, че правата на 
лицата, които са придобили научни звания 
по отменения закон, се запазват (§ 5, ал. 2 и 
§ 5, ал. 3 ЗРАСРБ). Специално по отношение 
на трудовоправния статус § 7, ал. 3 ЗРАСРБ 
изрично предвижда, че всички лица, които 
са част от академичния състав, запазват тру­
довите си правоотношения със съответното 
висше училище или научна организация и по 
този начин запазва заварените трудови пра­
воотношения. Проблемът идва обаче оттам, 
че научните звания по отменения Закон за 
научните степени и научните звания засягат и 
личния статус. Законът нищо не предвижда в 
тази насока, а автоматично заменя придоби­
тите научни звания с академични длъжности. 
Но то засяга придобити права и следователно 
ще трябва да се извърши така, че те да не се 
отнемат, защото „академичната длъжност“ не 
е равностойна на отмененото „научно звание“. 
По този начин § 5, ал. 3 ЗРАСРБ установява 
съществуването на две категории професори 
и доценти. По-специално, придобитите научни 
звания „професор“ и „доцент“ по отменения 
закон са валидни за цялата страна, докато 
академичната длъжност според атакувания 
закон се свързва само с конкретното висше 
училище или научна организация. Придобита 
научна степен по отменения закон остава без 
значение при евентуално преминаване в дру­
го висше училище или научна организация. 
От друга страна, след като е било допустимо 
лица, които не притежават научна степен, да 
бъдат избирани за „главни асистенти“, новият 
закон засяга техни права, като автоматично 
ги превръща в „асистенти“. Ето защо според 
Конституционния съд § 7, ал. 1 и 2 ЗРАСРБ 
са противоконституционни.
19. В искането си народните представители 
настояват да се обяви за противоконституци­
онен и § 9, ал. 1, изр. 2 ЗРАСРБ. Според този 
текст за открити процедури по Закона за на­
учните степени и научните звания се считат 
тези, по които има избрани рецензенти или е 
платена такса. Текстът определя кои случаи ще 
бъдат разглеждани като заварени и съответно 
ще могат да бъдат завършени по процедурата на 
Закона за научните степени и научните звания, 
който се отменя със Закона за развитието на 
академичния състав в Република България. 
Според народните представители този текст 
създава неравнопоставеност и дискриминация 
за участниците във вече стартиралите проце­
дури и нарушава правната сигурност. Вярно 
е, че Законът за развитието на академичния 
състав в Република България не приема за 
заварена всяка започнала процедура по от­
менения закон. Тъй като обаче неговата цел 
е да закрие Висшата атестационна комисия 
и да установи нова система от органи, които 
да се произнасят по присъждането на научни 
степени и заемането на академични длъж­
ности, той не установява някакви съществени 
разлики в нейното развитие до момента, в 
който органите по отменения закон трябваше 
да направят първото си волеизявление, респ. 
тяхното произнасяне е ангажирано предвид 
плащането на съответната такса. 
Колкото до лицата, които са подали доку­
менти за участие в конкурс за хабилитация, 
които са започнали и определеният срок за 
подаване на документи не е изтекъл към 
момента на влизане на Закона за развитието 
на академичния състав в Република Бълга­
рия в сила, те са в различно положение от 
допуснатите до участие в конкурса кандидати 
и следователно няма основание да се твърди, 
че са поставени в неравно положение.
20. Параграф 11 ЗРАСРБ дава на Нацио­
налната агенция за оценяване и акредитация 
правомощието да изготви Национална листа 
на членове на журита и арбитри в тримесе­
чен срок от влизането на закона в сила. На 
други места в закона са посочени съответни 
изисквания към лицата, които могат да бъдат 
включени в националната листа и към съста­
вите на журитата. Те съдържат гаранции, че 
хабилитирани учени от висше училище или 
научна организация, групирани по научни 
области, по направления и специалности, 
ще бъдат включени и прави невъзможна до­
минацията на хабилитирани учени от едно 
висше училище или научна организация. В 
случай че Националната агенция за оценява­
не и акредитация към Министерския съвет 
по своя преценка реши да установи някакви 
специфични изисквания, различни от тези, 
които се съдържат в закона, нейният акт ще 
може да бъде атакуван пред съд от заинте­
ресованите лица.